טרנספרנט

"טרנספרנט" (באנגלית: "Transparent"; מילולית: "שקוף", אך גם "הורה טרנס") היא סדרת-רשת דרמה קומית אמריקאית שנוצרה על ידי ג'יל סולוויי עבור אולפני אמזון, אשר שודרה לראשונה ב-6 בפברואר 2014. עלילת הסדרה סובבת סביב חייהם של בני משפחה יהודית אמידה, משכילה בלוס אנג'לס בעקבות הגילוי שאבי המשפחה, אשר שמה המולד הוא מורט פפרמן, בגילומו של ג'פרי טמבור, פרופסורית יהודית בגמלאות יוצאת מהארון כאישה טרנסג'נדרית ומתחילה לחיות את חייה כאישה בשם מורה. מורה צריכה לספר לשלושת ילדיה שרה, אלי וג'וש (איימי לנדקר, גבי הופמן וג'יי דופלס) על השינוי שהיא עוברת ומבקשת מהם להתייחס אליה מעכשיו כאישה. משפחתה משתפת פעולה עם בקשתה אולם השינוי משפיע על כל בני המשפחה. שלי (ג'ודית לייט), אמם הדומיננטית של השלושה וגרושתה של מורה, מטפלת בבעלה השני והחולה. במהלך כל שלוש העונות כל הגיבורים עוברים שינוי ומחפשים את זהותם ולא רק אבי המשפחה. הילדים של משפחת פפרמן מייצגים שלושה דורות שונים. שרה מחפשת את זהותה המינית ולא נשארת לאורך הסדרה בזהות קבועה, ג'וש מתקשה להישאר במערכת יחסים אחת ומנהל מערכות יחסים מורכבות עם נשים בגילאים שונים. אלי היא האקדמאית שמסרבת לקבל החלטות על עתידה וחייה על חשבון אביה. מוֹרה, במהלך הסדרה, עוברת לחיות עם נשים טרנסג'נדריות ששונות ממנה במעמד, בהשכלה וביכולות הכלכליות. היא משנה את המראה החיצוני ומתכוונת לניתוח להתאמה מגדרית. בין השחקנים האורחים המופיעים בעונה הראשונה של הסדרה נמנה השחקן בראדלי ויטפורד ("הבית הלבן"), המגלם את דמותה של מארסי. הסדרה נרכשה על ידי אולפני אמזון, אשר הזמינו עונה מלאה ב-12 במרץ 2014, אשר שוחררה במלואה לראשונה ב-26 בספטמבר 2014. העונה השנייה של הסדרה שוחררה במלואה לראשונה ב-11 בדצמבר 2015. הסדרה חודשה לעונה שלישית, שעלתה ב-23 בספטמבר 2016, ולעונה רביעית שעלתה ב-21 בספטמבר 2017. הסדרה חודשה לעונה חמישית ואחרונה, אשר בהמשך נודע כי הפכה לסרט מוזיקלי באורך מלא אשר עלה ב-27 בספטמבר 2019. בטקס חלוקת פרסי גלובוס זהב ה-72, הסדרה זכתה בפרס גלובוס הזהב בקטגוריה סדרת הקומדיה או הסדרה המוזיקלית הטובה ביותר, בעוד ג'פרי טמבור זכה בפרס השחקן הטוב ביותר בסדרת קומדיה או סדרה מוזיקלית על הופעתו בסדרה; הופעה שזיכתה אותו גם בפרס אמי לבידור בפריים טיים באותה השנה. זוהי סדרת הטלוויזיה הראשונה המופקת על ידי אולפני אמזון שזוכה בפרס חשוב, וסדרת הטלוויזיה הראשונה המשודרת באינטרנט באמצעות הזרמת מדיה הזוכה בפרס גלובוס הזהב לסדרה הטובה ביותר. העונה הראשונה מתמקדת במורה פפרמן, אב המשפחה, פרופסורית בגמלאות שחושפת, עתה, את זהותה המגדרית כטרנסג'נדרית שהתפתחה אצלה עוד מימי ילדותה, ומחליטה לחיות בגלוי כאישה, בשם מאורה. השינוי בחייה של מורה משפיע על שלושת ילדיה הבוגרים. הבת הבכורה שרה מתמודדת עם נישואים לא מוצלחים, שעומדים למבחן עם הופעתה מחדש של בת זוגה מימי הקולג'; ג'וש מתחיל להתמודד עם המשמעויות של המערכות הזוגיות הרבות שניהל; ובת הזקונים, אלי, אקדמאית מבולבלת החיה על חשבון הוריה. אם המשפחה, שלי, מטפלת בבעלה השני החולה. ג'וש מגלה שיש לו בן מבוגר מקשר שהיה לו עם אישה מבוגרת, שכנה של המשפחה, כשהיה נער. העונה השנייה נפתחת בחתונתן של שרה ותמי, זוגתה מימי הקולג'. ג'וש מתחיל לצאת בגלוי עם רחל, הרבה של בית הכנסת בו מתפללת המשפחה. ג'וש מזמין את בנו לגור איתו ועם שרה, דבר שמקשה על שרה. מאורה עוברת לגור עם חברות טרנסג'נדריות ומנסה להשתלב בקהילה. ההיסטוריה המשפחתית של משפחתה של מאורה, בשנות ה-30 של המאה ה-20 בגרמניה נחשפת בעונה זו. בפסטיבל מוזיקה אליו נוסעות מאורה ואלי, מאורה פוגשת חברה חדשה ואלי מתחילה מערכת יחסית אינטימית עם המרצה שלה, אליה היו לה רגשות. העונה השלישית ממשיכה באותו קו עלילתי של שתי העונות הקודמות. מאורה שרוצה מאוד לעבור ניתוח לשינוי מין מגלה שלבה לא חזק מספיק בשביל זה. ג'וש מאוכזב עם תעשיית המוזיקה והמום התאבדותה של ריטה, עשה ניסיון שני ולא מוצלח להיות אבא "אמיתי" קולטון. שרה השתעשעה במחשבה שבעלה לשעבר, לן, עשוי להיות "האיש" שלה אחרי הכול. חיי האהבה של שרה מבטיחים יותר מאלו של קרובי משפחתה. שלי נפרדת מאזי אחרי שתפסה אותו בשקר מרושע. ג'וש יוצא עם שיאה הטרנסית למסע בדרכים, הקשר בניהם מתפתח במהירות, עד ששיאה מבינה שג'וש רוצה רק קשר מיני ועוזבת. ערב מתוח בין מאורה ואחותה, בריינה, מוביל לסיום הקשר בין מאורה לוויקי. בסוף העונה, כל בני משפחת פפרמן רווקים חוץ מאלי, שהקשר שלה עם לסלי היווה תמיכה משמעותית עבורה כאשר המשפחה יצאה לשיט בפרק האחרון. העונה השלישית מציגה רגעים רבים של התעלות דתית, שלי המחפשת את זהותה ומבלבלת בין יהדות לקבוצת תמיכה, רחל נושאת דרשה משמעותית בבית הכנסת וטובלת במקווה, ג'וש מכיר מקרוב, דרך בנו, את התפיסה הנוצרית של גאולה הנצחית שאינה קיימת ביהדות ובשיט שעורכת המשפחה אלי ושרה ארגנו סדר פסח מאולתר באונייה. העונה הרביעית מתמקדת בביקור משפחת פפרמן בישראל. ההחלטה על הנסיעה מתקבלת כאשר מאורה שחוזרת ללמוד ומוזמנת לכנס בישראל ואלי מחליטה להצטרף אליה. לבסוף מצטרפים לנסיעה כל בני משפחת פפרמן, כולל בעלה לשעבר של שרה ואפילו אחותה של מאורה, בריינה. במהלך העונה הרביעית, אלי מגדירה עצמה כבעלת מגדר א-בנארי. רוב העונה עוסקת בגבולות, "שטחים כבושים" (הן פוליטיים והן אישיים), ובתפיסות שאנו מייצרים האחד לשנייה וכל זאת על רקע המטאפורה הענקית של הסכסוך הישראלי-פלסטיני, שבמאית סולוויי מגדירה כ"בינארי האולטימטיבי". הבחירה בנסיעה לישראל מתאימה לעיסוק ב"טרנספרנט" בזהות היהודית אמריקאית ומקומה של ישראל בזהות זאת. על אף שהעונה כולה מתרחשת בישראל, הצילומים נערכו בלוס אנג'לס. סולוויי יצרה את הפיילוט של "טרנספרנט" עבור אמזון; הפרק היה זמין להורדה בחינם החל מ-6 בפברואר 2014, והיה חלק מעונת השידורים של אמזון. הסדרה נוצרה בהשראת אביה של סולוויי, שיצא מהארון כטרנסג'נדר. בסדרה מככבים גבי הופמן, ג'יי דופלס, ואיימי לנדקר, כשלושת ילדיו של אבי המשפחה (בגילומו של ג'פרי טמבור) שמגלה שהיא עוברת מעבר חיים משמעותי. אולפני אמזון בחרה להפוך את "טרנספרנט" מפיילוט לסדרה. לפני צילומי הסדרה, טמבור גילם דמות של שופט טרנסג'נדר בשם אלן וכטל, בתוכנית הטלוויזיה המשטרתית "בלוז לכחולי מדים", בשנות ה-80. את תפקידה של הופמן כתבה סולוויי לאחר שצפתה והתרשמה מהופעתה בעונה 3 של תוכנית הטלוויזיה "לואי" של לואי סי. קיי.. כל עשרת פרקי העונה הראשונה של "טרנספרנט" יצאו בו-זמנית, בסוף ספטמבר 2014. בקנדה, שבה שירות הזרמת הווידאו של אמזון אינו זמין, הסדרה שוחררה על פלטפורמת הווידאו על פי דרישה "Shomi" ב-23 בינואר 2015. סולוויי אמרה כי היא מקווה להשתמש בסדרה על מנת לחקור רעיונות של זהות מגדרית באמצעות "אב פצוע אשר מוחלף בנשיות פורחת" ושהיא חשבה על ג'פרי טמבור כמורט / מורה בעת כתיבת הדמות. סולוויי, התסריטאים וצוות השחקנים פיתחו יחד את שתי העונות הראשונות של הסדרה, ביחד עם ג'ואן שקל כמפיקה-יועצת. כחלק מההכנה לסדרה, סולוויי יישמה מדיניות של אפליה מתקנת כלפי טרנסג'נדרים, כלומר – העדיפו להעסיק מועמדים שהיו טרנסג'נדרים, מאשר אלו שאינם. נכון לאוגוסט 2014, מעל ל-80 טרנסג'נדרים עבדו בתוכנית, ביניהם שני יועצים. בשנת 2014, התסריטאית Our Lady J הפכה לטרנסג'נדרית הגלויה הראשונה המועסקת כתסריטאית בסדרת טלוויזיה. כל חדרי השירותים על הסט הם נייטרליים מבחינה מגדרית. מאז פברואר 2014, הפיילוט המקורי (עם ג'יליאן ויגמן בתפקיד של תמי) זמין לצפייה ברשת האינטרנט; פרק זה צולם מחדש באופן חלקי, לאחר שהסדרה אושרה. הסדרה זכתה לשבחים ממבקרי הטלוויזיה. באתר Rotten Tomatoes, לסדרה יש דירוג של 98% עם ציון ממוצע של 8.8 מתוך 10, המבוסס על 54 ביקורות. על פי דעת הקונצנזוס שבאתר זה, "הסדרה – שעוסקת בשינוי בטלוויזיה באותה המידה שהיא עוסקת בשינוי אישי – מעלה את הרף של התוכניות עם תחכום ומסירות כנים למסע האנושי, יבלות והכול". באתר Metacritic, העונה הראשונה קיבלה דירוג של 91 מתוך 100, המבוסס על 27 ביקורות, המעניקות לה "שבחים אוניברסליים". אלן ספינוול, מאתר חדשות הבידור HitFix, מכנה את "טרנספרנט" הסדרה הטובה ביותר של עונת סתיו 2014, וההבטחה "המרשימה ביותר עד כה [של אמזון]". הוא כותב: "... הסדרה נראית מדהים ומעבירה באופן מיידי את שתי בועות החיים הללו שבלוס אנג'לס; סולוויי מציגה לנו בביטחון רב את החלקים של הסדרה שלקהל הרחב קל יותר להזדהות עימם (נישואים לא מאושרים, אכזבה מילדים), בידיעה שלאחר מכן – אנחנו נלך אחריה לטריטוריה לא-מוכרת – לא רק עם מאורה, אלא במעשים המפוקפקים שילדיה מסתבכים בהם". באוסטרליה, שני הפרקים הראשונים של הסדרה הוקרנו תחילה בערוץ 9 ב-27 בינואר 2015, כאשר יתר הפרקים היו זמינים לצפייה בשירות Stan להזרמת מדיה ברשת האינטרנט. שירותי הווידאו של אמזון עדיין לא זמינים בקנדה, אולם הסדרה זמינה לצפייה בקנדה, באמצעות הפלטפורמה Shomi. ב-11 בדצמבר 2014, הסדרה הייתה מועמד לפרס גלובוס הזהב בקטגוריה הקומדיה הטובה ביותר בטלוויזיה. ב-11 בינואר 2015, הסדרה זכתה בשני פרסי גלובוס זהב עבור העונה הראשונה של הסדרה. טמבור הקדיש את זכייתו בפרס השחקן הטוב ביותר בסדרת קומדיה לקהילה הטרנסג'נדרית, ואילו יוצרת הסדרה סולוויי הקדישה את הפרס בו זכתה לזכרה של לילה אלקורן (נערה טרנסג'נדרית בת 17 ששמה קץ לחייה). מדיה וקבצים בנושא טרנספרנט בוויקישיתוף אתר האינטרנט הרשמי של טרנספרנט (באנגלית) טרנספרנט, קדימון הסרט באתר יוטיוב טרנספרנט, ברשת החברתית פייסבוק טרנספרנט, ברשת החברתית אקס (טוויטר) טרנספרנט, ברשת החברתית אינסטגרם "טרנספרנט", במסד הנתונים הקולנועיים IMDb (באנגלית) "טרנספרנט", באתר Rotten Tomatoes (באנגלית) "טרנספרנט", באתר Metacritic (באנגלית) "טרנספרנט", במסד הנתונים הקולנועיים KinoPoisk (ברוסית) דודי כספי, ‏שקופה: ריאיון עם גבי הופמן, באתר ‏מאקו‏, 24 בפברואר 2016 נטע אלכסנדר, היוצרת של "טרנספרנט" מרחיבה את גבולות המאבק, באתר הארץ, 21 בספטמבר 2016 ביקורות: סמדר שילוני, "טרנספרנט": לצאת מהארון ביידיש, באתר ynet, 26 באוקטובר 2014 עידו ישעיהו‏, אנחנו קיימים: "טרנספרנט" מתעקשת לגולל את סיפורן של דמויות מעצבנות, באתר וואלה, 26 באוקטובר 2014 ג'וני דוב, רואים שקוף: טרנספרנט שרוטה רק לשם השריטה, באתר nrg‏, 26 באוקטובר 2014 ניב הדס, "טרנספרנט": מיניות כפי שטרם נראתה בטלוויזיה, באתר הארץ, 30 באוקטובר 2014 שיר זיו, "טרנספרנט": על הטרנסג'נדר לבדו, באתר nrg‏, 14 בדצמבר 2014 עידו ישעיהו‏, מה שאתם מביטים בו הוא העבר: "טרנספרנט" מפרקת באופן נוגע ללב מיניות, יהדות ומשפחה, באתר וואלה, 13 בדצמבר 2015 סמדר שילוני, "טרנספרנט": לבכות, לצחוק, להתרגז, באתר ynet, 14 בדצמבר 2015 סמדר שילוני, "טרנספרנט": משפחה שרואה בעיקר את עצמה, באתר ynet, 26 בספטמבר 2016 אינה טוקר, אולי הגיע הזמן לסיים? "טרנספרנט" יצאה מכל הארונות האפשריים, באתר ynet, 27 בספטמבר 2017 עידו ישעיהו‏, הוי ארצי מולדתי: "טרנספרנט" מגיעה לישראל וזה לא עושה לה טוב, באתר וואלה, 29 בספטמבר 2017 "Amazon's new pilots: Which should you watch?". Entertainment Weekly. 10 בפברואר 2014. {{cite web}}: (עזרה) "Amazon Has Finally Made Its House of Cards". Slate. 11 בפברואר 2014. {{cite web}}: (עזרה) ניב הדס, "טרנספרנט": מיניות כפי שטרם נראתה בטלוויזיה, באתר הארץ, 30 באוקטובר 2014 סמדר שילוני, "טרנספרנט": לצאת מהארון ביידיש, באתר ynet, 26 באוקטובר 2014 לילך וולך, הפיכת היוצרות, ליברל 03 "Amazon Studios 'orders four original series'". BBC News. 12 במרץ 2014. {{cite web}}: (עזרה) Prudom, Laura (12 ביולי 2014). "Amazon's 'Transparent' Season 1 to Debut Late September, 'Bosch' Premiering Early 2015". Variety. {{cite web}}: (עזרה) Sepinwall, Alan (9 באוקטובר 2014). "Amazon Renews 'Transparent' For Season 2". HitFix. {{cite news}}: (עזרה) Ben Travers, Ben Travers, ‘Transparent’ Season 2 (Finally) Lands Release Date; Jeffrey Tambor, Jill Soloway Preview a ‘Year of Revolution’, IndieWire, ‏2015-08-03 (באנגלית) Andreeva, Nellie (25 ביוני 2015). "'Transparent' Renewed For Season 3 By Amazon; Creator Jill Soloway Inks Overall Deal". Deadline.com. {{cite web}}: (עזרה) "Amazon.com Announces Fourth Quarter Sales Up 15% to $29.33 Billion" (XBRL). United States Securities and Exchange Commission. 29 בינואר 2015. {{cite web}}: (עזרה) כאשר כל העונה הועלתה לרשת, עלה פרק הפיילוט בגרסה שונה, מאשר זו ששוחררה ב-6 בפברואר 2014. "'Transparent': We Recapped All of Season 3". EW.com (באנגלית). "Transparent Season 3 Review". We Got This Covered (באנגלית אמריקאית). 2016-09-18. Berman, Judy (2016-09-29). "'Transparent' Season 3: Watched It All? Let's Talk". The New York Times (באנגלית אמריקאית). ISSN 0362-4331. עידו ישעיהו‏, הוי ארצי מולדתי: "טרנספרנט" מגיעה לישראל וזה לא עושה לה טוב, באתר וואלה, 29 בספטמבר 2017 "Transparent Gets Political in Season 4 Without Ever Mentioning Trump". TVGuide.com (באנגלית). 2017-09-21. Chaney, Jen. "Transparent Takes a Mostly Worthwhile Trip in Season 4". Vulture (באנגלית). Fienberg, Daniel (15 בפברואר 2014). "Interview: 'Transparent' creator Jill Soloway discusses her Amazon pilot". HitFix. {{cite news}}: (עזרה) Lyons, Margaret (13 בפברואר 2014). "Talking to Jill Soloway About Her Wonderful Amazon Pilot, Transparent". Vulture. {{cite news}}: (עזרה) Wilson, Stacey (17 בדצמבר 2014). "'Transparent' Boss Reveals the Moment She Decided to Make a Show About a Transgender Parent". The Hollywood Reporter. {{cite news}}: (עזרה) Goodman, Tim (18 בפברואר 2014). "Amazon's New Crop of Pilots, Including Chris Carter's 'The After': TV Review". The Hollywood Reporter. {{cite news}}: (עזרה) Brodesser-Akner, Taffy (29 באוגוסט 2014). "Can Jill Soloway Do Justice to the Trans Movement?". The New York Times. NY Times Magazine. {{cite news}}: (עזרה) Willmore, Alison (7 בפברואר 2014). "Why 'Transparent' Creator Jill Soloway Feels the Amazon Pilot Process is 'Revolutionary'". Indiewire. {{cite news}}: (עזרה) Burlingame, Jon (11 באפריל 1990). "'Wiseguy' uncorks a rousing season finale". The Spokesman-Review. {{cite news}}: (עזרה) Katz, Jessie (11 במרץ 2014). "Pret-a Reporter: Dynamic Duos: Jill Soloway and Gaby Hoffmann are Ready to Inhabit Your Brain". The Hollywood Reporter. {{cite news}}: (עזרה) Prudom, Laura (12 ביולי 2014). "Amazon's 'Transparent' Season 1 to Debut Late September, 'Bosch' Premiering Early 2015". Variety. {{cite news}}: (עזרה) "TV series Transparent coming to Shomi". Toronto Star, January 12, 2015. Valentina I. Valentini, Valentina I. Valentini, Shooting ‘Transparent’: From Rehearsal to Lenses to Intimate Family Drama, IndieWire, ‏2014-10-07 (באנגלית) Dawn Ennis. "'Transparent' Creator on Show's First Trans Writer". Advocate.com. Martin, Denise (2 בספטמבר 2014). "Gaby Hoffmann on Girls, Growing Up in '80s New York, and Her Amazon Show Transparent". Vulture. New York Magazine. {{cite news}}: (עזרה) ""Transparent" Original pilot". Internet Movie Database. "Transparent: Season One". Rotten Tomatoes. "Transparent: Season 1". Metacritic. Sepinwall, Alan (24 בספטמבר 2014). "Review: Amazon's 'Transparent' clearly the best new show of the fall". HitFix. {{cite news}}: (עזרה) Knox, David (January 20, 2014). "Airdate: Transparent". TV Tonight. Retrieved January 20, 2015. "'Transparent' debuts in Canada as top series on shomi". Global News. "Golden Globe Nominations: Birdman, Boyhood and Imitation Game Lead Film - Variety". Variety. "Jeffrey Tambor Dedicates Best Actor Win For 'Transparent' To The Transgender Community". The Huffington Post. "'Transparent' Creator Jill Soloway Dedicates Best Comedy Series Win To Leelah Alcorn". The Huffington Post. "2015 Golden Globe Nominations". Rotten Tomatoes. Adams, Ryan. "GALECA'S 2014/15 Dorian Award Nominees and Winners". "2015 DGA Awards TV Nominations". Rotten Tomatoes. "2015 WGA Awards TV Nominations". Rotten Tomatoes. Pond, Steve (1 בדצמבר 2014). "'Birdman' Leads Satellite Awards Nominations". {{cite web}}: (עזרה) "Transparent – Awards & Nominations". Academy of Television Arts & Sciences.